== Opvækst ==
[[Fil:Foltmar - Frederick, Hereditary Prince of Denmark - Tansey Collection.png|thumb|left|Miniatureportræt udført af [[Christopher Foltmar]] {{cirka}} [[1760]].]]
Prins Frederik blev født den {{fødselsdato|1753|10|11}} på [[Christiansborg Slot]] i København. Han var [[Kong Frederik 5.]]'s femte overlevende barn og det eneste født i kongens andet ægteskab med [[Juliane Marie af Braunschweig-Wolfenbüttel]].<ref name="Ho 325"/> Som yngre søn uden umiddelbar udsigt til at arve tronen blev han, for at skaffe ham en fyrstelig stilling, allerede i en alder af tre valgt til [[koadjutor]] i [[fyrstbispedømmet Lübeck]], hvor han med tiden skulle efterfølge [[fyrstbiskop|fyrstebiskop]]<nowiki/>pen.<ref name="Ho 325"/> Imidlertid blev det ved [[Traktaten i Zarskoje Selo|mageskiftetraktaterne]] af [[1767]] og [[1773]] fastslået, at prinsen skulle give afkald på denne værdighed.<ref name="Ho 325"/> Den opdragelse, han havde fået, var ikke blevet baseret på, at han skulle være fyrste i en lille [[Tyskland|tysk]] stat. Han var tværtimod siden [[Frederik 3.#Enevælde indføres|enevældens]] indførelse den første danske prins, der blev opdraget til at opfatte dansk som sit egentlige modersmål.<ref name="Fe 232">Feldbæk, s. 232</ref> Derfor var fremtrædende danske videnskabsmænd som [[Jens Schielderup Sneedorff]]<ref name="Ho 326">Holm, s. 326</ref> og senere [[Ove Høegh-Guldberg]] hans vigtigste lærere.<ref name="Fe 232"/>
Titler Samfund Historie